کارل بیلدت
اوروپا، اردوغان اوچون آیاغا قالخ
کودتا‌لارین دموکراتیک دگرلر اوزرینه قورولموش بیر بؤلگه‌ده یئری یوخدور
بروکسل یاتیر می یوخسا، بیلگیسیز می؟ اوروپا‌لی لیدرلرین 15 ژوئیه‌ده تورکیه‌ده اولان کودتا گیریشیمینه وئردیگی شرطسیز اعتراضدان سونرا سوروشولان سوال بودور.
عصیانکار بیرلیک‌لرین باشاریلی‌ اولدوغونو و بیر نوع نیظامی-سیاسی چته تورکیه‌دکی دولت گوجونو اله کئچیردیگینی بیر آن خیال ائدین.
1967-جی ایلین آوریلینده، آتن‌ها، سرهنگ‌لرین و تانک‌لاری‌نین گوجو اله کئچیردیگی، مین‌لرله آدامی حبس ائدیب یونانیستان و اوروپا اوچون آز قالا اون ایل داوام ائدن بیر کابوسو باشلاددیغی زامانکی قدر آسان اولابیله‌جگیندن شوبهه‌لییم.
کودتا گوجلری مخالیف‌لرین گؤستری‌لرینی باسدیرماغا چالیشارکن آنکارا و ایستانبول کوچه‌لرینده میدانا گله بیله‌جک بؤیوک قیرغین‌لارا شاهید اولا بیلردیک. ژوئن 2013 کودتا‌سی‌نین درحال سونرا قاهیره‌ده باش وئرن اؤلومجول شدتی خاطیرینیزا گتیرین.
تورکیه‌ده اولاجاق باشاریلی‌لی بیر کودتا، بؤیوک احتیماللا اؤلکه‌نی بیر ایچ ساواشی گیردابینا چکیب اوتاجاقدی. و بئله بیر وضعیتین عاقلا خیالا گلمه‌ین بؤیوکلوکده نتیجه‌لری اولا‌جاقدی.
شدت‌دن، کاوس‌دان و اؤلومدن قاچان میلیون‌لارلا تورک وطنداشی، حالی حاضیردا تورکیه‌ده قوناق ائدیلن 2 میلیون‌دان چوخ سوریه‌لی قاچقین‌لار قاتیلا‌راق اوروپایا دوغرو یئلکن چیخارا‌جاقدی. اوروپا بیرلیگی، بو آن 2015دکی قاچقین فاجعه‌سین‌دن داها بؤیوک بیر شدتده باشقا بیر قاچقین موجادیله ایله اوزلشمک وضعیتینده اولا‌جاقدی.
اوروپا بیرلیگی، نه عضو اؤلکه‌لرین‌دن بیرینده نه ده قاتیلیم مذاکیره‌سی ایچینده اولدوغو هر هانسی بیر اؤلکه‌سینده جدی بیر نیظامی کودتا هئچ بیر زامان شاهید اولمادی. ماجاریستاندا و باشقا هر هانسی بیر یئرده، بیزیم حقوقون اوستون‌لوگو قاورامیمیزا ائدیلن میدان اوخوما‌لار، تلویزیون ایستگاهلارینی ایشغال ائدن، پارلامنت بیناسینی بومبالایان و اؤلکه‌نین سئچیلمیش پرزیدنتینی اله کئچیرمه‌یه چالیشان تام مسئوللو بیر کودتا تشببوسویله موقاییسه‌ده سؤنوک قالیر.
تهلوکه سوووشدورولموشدو، اما 265 اینسانین حیاتینا و 1100 اینسانین یارالانماسینا مال اولدو. تورکیه‌نین سیاسی پارتی‌لری سرعت‌لیجه بیر آرایا گلیب کودتا گیریشیمینی لعنتلدیک. بو بنزرسیز همرای‌لیک نومونه‌سی‌نین تورکیه دموکراسی‌سینا داها اعتبارلی بیر نقطه‌یه داشییاجاغینی اومید ائده بیلریک.
لاکین کودتا گئجه‌سینده اوروپا بیرلیگی‌نین گلیشمه‌لری لعنت‌لمسی بیر آز چوخ واخت آلدی. و آنایاسا نیظامینا ایندییه قدر ائدیلمیش ان بؤیوک تهدیدله قارشی‌لاشان و عضولوک پروسه‌سینده اولان تورکیه‌یه اوست دوزئی اوروپا بیرلیگی نماینده‌لری‌نین دستک زیارتینده ائده‌جک‌لرینه دایر بیر ایشاره‌لرین یوخ ایدی.
بونون یئرینه، اوروپا‌لی لیدرلر درحال تورک مسئول‌لارین دولت ایچینده گولن حرکتینه باغلی اولان ایشچی‌لری تمیزلمه گیریشیمینی سورغولاماغا باشلادیلار.
تورکیه اوروپا اینسان حقوق‌لاری بیلدیرگه‌سینی آسقییا آلماق ایستدیگینده اوروپا بیرلیگی لیدرلری بونو تصویب ائتمه‌دیک‌لرینی چیغیرمایا باشلادی‌لار. اونوتدوق‌لاری بیر شئی واردی کی، او دا فرانسانین نوامبر آییندا پاریس‌ده کئچیریلن ترور سالدیریلاریندان‌ سونرا عینی شئیی ائتمه‌سی ایدی. تورکیه‌نین آنایاسا نیظامینی اورتا‌دان قالدیرماغا حاضیرلانان گوجلره قارشی اؤزونو ساوونماق اوچون بعضی آددیم‌لار آتما حاقی اولدوغو و بونو ائتمه‌سی لازیم اولدوغو موضوعسو سورغولاناماز.
بو آددیم‌لارین چوخ ایره‌لی گئتمه ریسکی‌نین آغیرلیغی دا سو گؤتورمز بیر حادیثه. صمیمیتله اومید ائدیرم کی، اوروپا شوراسی و اوروپا اینسان حاق‌لاری محکمه‌سی حادثه‌لر یاتیشمایا باشلادیغیندا وضعیتی دقتله اله آلا‌جاق. کودتانی دستکلمه احتیمالی چوخ آشاغی اولان ژورنالیست‌لر ده حبس اولوندو، و طبیعی کی بو اینتیقاد ائدیله‌بیرلیر بیر موضوع.
چوخ یاخشی بیر خبر ده بو کی، اوروپا شوراسی‌نین باش کاتیبی توربیان یاگلان بو هفته آنکارانی زیارت ائده‌جک.
اوروپا کودتا‌نین قاورامی‌نین اؤزویله موباریزه ائتمیش کیمی گؤرونمزسه اخلاقی یئتیشکین‌لیگینی ایتیرمه تهلوکسیله قارشی-قارشییا‌دیر. و اوروپانین میصیرداکی 2013-جی ایلده اولان کودتا‌یا قارشی اوتانج وئریجی رفتاری‌نین بو یؤندکی موقعیتینی آشینمایا اوغراتدیغی موضوعسوندا بیر شوبهه یوخدور.
کودتا‌دن یالنیز گون‌لر سونرا پرزیدنت رجب طیب اردوغانین یاخین مصلحتچی‌سی ایبراهیم کالین‌ین حکومتین کودتا علیهداری گیریشیمیلرینه قارشی غربین تنقیدلرینه یؤنلیک بو توییتر یازماسی اولدوقجا معنا‌لی‌دیر: "اگر کودتا باشاریلی‌لی اولسایدی- عینی میصیردا اولدوغو کیمی- سیز اونو دستکلردینیز. سیز بو میللتی تانیمیرسینیز، اما بو میللت سیزی تانیییر. "
اوروپا بیرلیگی لیدرلری کودتا‌دان درحال سونرا تورکیه‌یه گئدیب کودتا‌یه یؤنلیک قیناما مساژلاری وئرسیدی، تورکیه‌دکی اینسان‌لاری کودتا گیریشیمینی دف ائتدیکلری اوچون تبریک ائتسیدی، پرزیدنت، حکومت، مجلیس‌دکی لیدرلر و دیگرلری ایله اوتوروب تورکیه اوچون دموکراتیک بیر اوروپا یولونون بیرلیکده نئجه قوروجاقلارینی موباحیثه ائتسه ایدی ، اوروپا بیرلیگی بو آن چوخ داها یاخشی بیر وضعیتده اولاردی.
طبیعی کی، بو حرکت‌لرین اؤلکه‌نی اوتوریترلشمه یؤنونده داها درینه سوروکلنمک‌دن ال چکه‌جگینیه دایر بیر ضمانت یوخدور. آنجاق، اوروپا ان آزین‌دان سیاسی ایده‌آل‌لاری و دموکراتیک دگرلرینی ساوونما تلاشی گؤسترمیش اولا‌جاقدی.
حاضیردا، پوتین کودتا سونراسی اردوغان ایله گؤروشه‌جک ایلک لیدر اولا‌جاق. اگر بو گؤروشمه اولسا، بو اوروپا اوچون بیر اوتانج قایناغی اولا‌جاق.
آچیقلاما: کارل بیلدت، اوروپا دولت و حکومت باشقان‌لاری شوراسی‌نین خاریجی علاقه‌لر همصدری و سوئدین کئچمیش باش ناظیری و خاریجی ایشلر ناظیری‌نین. is co-chair of the European Council on Foreign Relations and former prime minister and foreign minister of Sweden.
